**Boksing** er en kampsport som utøves mellom to individuelle motstandere. Utøverne bruker kun never polstret med hansker til selve kampen. Bryteknep og beinbruk er ikke tillatt. Innen boksing fines det et utall av støt og kombinasjoner av forskjellige støt.   

Kampen foregår i en kvadratisk *ring* som vanligvis måler 6 x 6 meter. Ringen er utstyrt med polstrede hjørnestolper, og mellom dem er det spent 3 stramme tau. Ringens gulv skal være av planker med et mykt seilduksteppe. Boksing har vært OL-gren siden 1904.

Historie
--------

Freske som viser to barneboksere. Fresken befinner seg i Arkeologisk museum i Athen
Boksing er en av verdens eldste og best dokumenterte idretter. Den tidligste forekomst av dokumentasjon vi kjenner stammer fra hulemalerier i Etiopia og dateres til ca. år 8000 f. Kr. Vi kjenner til at egyptiske soldater ble opplært i boksing så tidlig som 4500 f. Kr. Fra Egypt spredte interessen for sporten seg til Italia, Hellas, der den ble en del av gresk mytologi, første gang beskrevet med ord i Homers Iliaden, og østover mot Mesopotamia (dagens Bagdad, Irak). I året 688 f. Kr. var en nevekjemper ved navn Onomastos den første som vant bokselekene i den 23. Olympiade.
Boksing fortsatte å utvikle seg og dens utøvere utviklet metoder og utstyr for beskyttelse. Grekere beskyttet hendene sine med såkalte «himantes» som bestod av reimer av oksehud som ble surret rundt nevene. Romerne introduserte sin egen «caestus», som var lærreimer med småsteiner og skarpe gjenstander sydd inn. «Caestus» ble senere brukt som våpen og beskyttelse i romerske gladiatorkamper.
Med romerrikets fall i det 5. århundre forsvant boksesporten slik den var blitt kjent.

### Boksing gjenoppstår

Boksing gjenoppsto igjen, i en mer sivilisert form i England på 1600-tallet, og den tidligste kjente dokumentasjon fra en nevekamp etter romerrikets fall stammer fra en engelsk avis i 1662, og i januar 1681, trykket avisen Protestant Mercury sin første reportasje fra en «Prizefight» – (nevekamp).
Tidlig på 1700-tallet, var boksing igjen blitt en kjent og praktisert fritidssyssel, og i 1719 startet engelskmannen James Figg, en skole i London som underviste i «fencing, singlestick and boxing».
Boksing var nå blitt en så populær folkesport at Kong Georg I i 1720-årene beordret at det ble satt opp en boksering i Hyde Park til bruk for publikum.
I 1743, introduserte Figgs protegé, Jack Broughton, det første regelsettet for sporten, London Prize Ring rules. Dette regelsettet var gjeldende helt frem til 1867 da Markien av Queensberry, introduserte det som vi i dag kjenner som Queensberry reglene og disse er fremdeles gjeldende i dag (noen modifiseringer har forekommet). London Prize Ring Rules og Queensberry reglene overlappet hverandre frem til 1890-tallet.

Hodebeskyttelse er obligatorisk i amatørboksing
### Nyere tid

I dag er boksing delt inn i amatørboksing og proffboksing. Da amatørboksing ble introdusert for første gang i 1866 var amatørboksing ansett som forberedelsene til en karriere som såkalt *pugilist* eller *prizefighter*, Queensberry-reglene var gjeldende og den eneste virkelig forskjellen var at amtørboksere beskyttet hendene sine med såkalte «mufflers», primitive boksehansker. Gradvis har amatørboksing distansert seg fra proffvarianten, og spesielt siden introduksjonen av hodebeskyttelsen i 1984 har forskjellene tatt av. Proffboksing er lovlig i Norge. De har 17 vektklasser uavhengig av kjønn.

I dag gjelder helt egne regler, måten kamper scores på og distanser for de to variantene. Også utstyret varierer, blant annet er bruk av hjelm vanlig innen amatøridrett, og hanskene veier 284 gram, mot rundt 170 gram innen proffboksing. Dette fører til at amatørhansker demper slagene noe mer. I begge kategorier blir hendene bandasjert for å unngå gnagsår.

Det finnes mange ulike bokseorganisasjoner slik som IBO, IBF, WBC, WBA og WBO.

### Amatørboksing

Norges Bokseforbund er med på å avgjøre om eventuelt hvilke norske boksere kan delta i de olympiske leker.

Norges Bokseforbund organiserer all amatørboksing I Norge, - og er tilknyttet AIBA,

Olanda Anderson i rødt møter Rudolf Kraj under OL i 2000

Teknikk og strategi innen boksing
---------------------------------

Hvordan føttene er plassert, i forhold til hverandre, har betydning for balansen til en bokser. Når armer og hender er plassert, for å gi en viss beskyttelse av ansikt og/eller overkropp, så beskrives dette som en «guard» .

Støt/slag som er hyppig brukt i boksing:

R. Dominguez (v) mot Rafael Ortiz
Historisk plakat [1918?], eier: Nasjonalbiblioteket
* Hook – støt med kroket arm.
* Svingslag – støt som slås med strak arm som svinger utenfra og innover
* Rette støt (også kjent som «rett høyre» eller «rett venstre»)
* Jab (uttales: jæbb)
* Kryss (eller kryss-slag)
* Uppercut – slag nedenifra og opp mot motstanderens hakespiss

Andre støt og kombinasjoner av forskjellige støt:

* Bolo-punch
* Overhand-right
* Check-hook – brukes mot boksere som beveger seg brått framover, uten god balanse. Dette er en vanlig hook, som følges av fotarbeid som fører kroppen tilside, og motstanderen vil «fly forbi». I kampen mellom Floyd Mayweather,jr. og Ricky Hatton, demonstreres dette. Dette er et uvanlig slag i kamper mellom boksere på samme tekniske nivå. I nevnte kamp så stanger den ene bokseren hodet i hjørnestolpen, etter å ha mottatt en check-hook.

Norden i OL
-----------

Norge:

* Sverre Sørsdal, sølv-(1920) og bronsemedalje(1924)
* Otto von Porat, gullmedalje(1924)
* Henry Tiller, sølvmedalje(1936)
* Erling Nilsen, bronsemedalje(1936)

Øvrige olympiske boksere: 1920: Einar Nilsen, Peder Kjellberg, John Koss, Hjalmar Nygaard, Arthur Olsen, Paul Erdal, Johan Sæterhaug , Trygve Stokstad, Aage Steen, Hjalmar Strømme, Rolf Jacobsen, Johan Clementz, Sigurd Hoel. 1924: Olaf Hansen(Olaf Hansen Frønsdal), Haakon Hansen, Kristoffer Nilsen, Alf Pedersen, Edgar Christensen, Trygve Stokstad, Øivind Jensen. 1928: Olav Nielsen, Ingvald Bjerke, Arthur Olsen, Haakon Lind, Sverre Sørsdal. 1936: Asbjørn Berg-Hansen, Ragnar Haugen, Rudolf Andreassen, Jarl Johnsen. 1972: Svein Erik Paulsen 1992: Ole Klemetsen

* Finland: 2 gull-, 1 sølv-, 11 bronsemedaljer
* Danmark: 1 gull-, 5 sølv-, 6 bronsemedaljer
* Sverige: 5 sølv-, 6 bronsemedaljer

Profesjonelle boksere
---------------------

* Muhammed Ali
* David Haye
* Mike Tyson
* Rocky Marciano

### Nordmenn

| Navn | Karriere | Vektklasse | Meritter/
Belter |
| --- | --- | --- | --- |
|
| Simen Nysæter | 2017- | Tungvekt |  |
| Kevin Melhus | 2016 | Cruiservekt |  |
| Kai Robin Havnaa | 2014 - | Cruiservekt |  |
| Tim-Robin Lihaug | 2012 - | Lett Tungvekt |  |
| Cecilia Brækhus | 2003 - | Weltervekt | WBA, WBC, WBO
,WPBF, IBO |
| Thomas Hansvoll | 1994 - 2003 | Lett tungvekt og
Cruiservekt | WBO I/C, WBA int. |
| Frode Steinsvik |  | Cruiservekt |  |
| Ole Klemetsen | 1992 - 2001 | Lett Tungvekt | IBA, EBU, WBC int,, |
| Trond Berntsen | 1981 - 1992 | Mellomvekt | Norgesmester |
| Magne Havnå | 1986 - 1993 | Cruisevekt | WBO |
| Steffen Tangstad | 1980 - 1986 | Tungvekt | EBU |
| Harald Skog | 1972 - 1980 | Lett Tungvekt |  |
| Svein Erik Paulsen | 1973 - 1978 | Super Fjærvekt | EBU |
| Pete Sanstol | 1926 - 1935 og
1942 | Bantamvekt |  |
| Edgar Normann | 1927 - 1935 | Lett Tungvekt |  |
| Otto Von Porat | 1926 - 1934 | Lett tungvekt, og
Tungvekt |  |
| Terry Martin | 1903 - 1917 | Mellomvekt |  |

Boksing for kvinner
-------------------

I OL 2012 sto boksing med kvinnelige utøvere på programmet.

Referanser
----------

1. ↑  (no) Boksing i Store norske leksikon
2. ↑  Norsk Bokseforbund. «Norges Bokseforbund». Norsk Bokseforbund. Arkivert fra originalen 3. mars 2017. Besøkt 03.03.2017.
3. ↑  International Boxing Association (AIBA). «International Boxing Association (AIBA)». International Boxing Association (AIBA). Besøkt 03.03.2017.
4. ↑  Nettavisen. «Her er en oversikt over de ti beste norske proffbokserne i historien». *Nettavisen*. Besøkt 3. mars 2017.
5. 1 2  «Thomas Hansvoll». boxrec.com. 04.10.2003. Besøkt 03.03.2017.
6. ↑  Blogg. «Norsk Boksehistorie». Arkivert fra originalen 3. mars 2017. Besøkt 02.03.2017.
7. ↑  Ole Martin Mortvedt, redaktør (24.02.2012). «Hvorfor blir ikke Berntsen hedret?». Politiets Fellesforbund. Arkivert fra originalen 12. mai 2016. Besøkt 03.03.2017. «Berntsen, en tidligere norgesmester i boksing, håndhilste på Breivik, begynte deretter å spørre ham ut om hvor i politiet Breivik jobbet.»

Eksterne lenker
---------------

* (en) Boxing – kategori av bilder, video eller lyd på Commons Rediger på Wikidata

* (en) Boxing – galleri av bilder, video eller lyd på Commons Rediger på Wikidata
* Boksehistorie.info – Norsk boksestatistikk
* Boxing news Arkivert 18. februar 2018 hos Wayback Machine.
* Bokserekorder – Arkiv
* Magasinet *Boxing Report*
* Det Internasjonale Amatørbokserforbundet
* The World Boxing Association
* The World Boxing Council
* The International Boxing Federation
* Boksesøk
* Boksingens Hall of Fame

| * v
* d
* r
De olympiske ringer Boksing under sommer-OL |
| --- |
|  | 1904 • 1908 • 1920 • 1924 • 1928 • 1932 • 1936 • 1948 • 1952 • 1956 • 1960 • 1964 • 1968 • 1972 • 1976 • 1980 • 1984 • 1988 • 1992 • 1996 • 2000 • 2004 • 2008 • 2012 • 2016  • 2020  • 2024 |  |


| * v
* d
* r
Boksing |
| --- |
| Organisering | 
* Amatørboksing
* Proffboksing
* London Prize Ring rules
* Queensberry-reglene
* WBO
* WBA
* WBC
* IBF
* IBO
* AIBA
* EBU
* Norges Bokseforbund
* Lov om forbud mot profesjonell boksing
* Knockoutloven

 |
| Mesterskap | 
* Verdensmestere i tungvektsboksing
* Boksing under sommer-OL
* Liste over olympiske medaljevinnere i boksing
* Europamesterskapet i boksing
* Norgesmesterskapet i boksing
* Kongepokalvinnere i boksing

 |
| Utmerkelser | 
* International Boxing Hall of Fame
* Årets bokser i Ring Magazine
* Årets kamp i Ring Magazine

 |
| Vektklasser | 
* Stråvekt
* Lett fluevekt
* Fluevekt
* Super fluevekt
* Bantamvekt
* Super bantamvekt
* Fjærvekt
* Super fjærvekt
* Lettvekt
* Super lettvekt
* Weltervekt
* Super weltervekt
* Mellomvekt
* Super mellomvekt
* Lett tungvekt
* Cruiservekt
* Tungvekt
* Super-tungvekt

 |
| Personer | 
* Muhammad Ali
* Henry Armstrong
* Ezzard Charles
* Jack Dempsey
* George Foreman
* Rocky Graziano
* Ingemar Johansson
* James J. Jeffries
* Jack Johnson
* Sonny Liston
* Rocky Marciano
* Archie Moore
* Floyd Patterson
* Sugar Ray Robinson
* Mike Tyson
* Pål Arne Fagernes
* Magne Havnaa
* Ole Klemetsen
* Svein Erik Paulsen
* Otto von Porat
* Steffen Tangstad
* Cecilia Brækhus

 |
| Kamper | 
* James J. Corbett vs. John L. Sullivan (1892)
* Bob Fitzsimmons vs. James J. Corbett (1897)
* Jack Johnson vs. Tommy Burns (1908)
* Jack Johnson vs. James J. Jeffries (1910)
* Jack Dempsey vs. Jess Willard (1919)
* Joe Louis vs. Max Schmeling (1938)
* Cassius Clay vs. Sonny Liston (1964)
* Joe Frazier vs. Muhammad Ali (1971)
* Larry Holmes vs. Ken Norton (1978)
* Lennox Lewis vs. Evander Holyfield (1999)

 |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Canadian Encyclopedia **·** Encyclopædia Universalis **·** Encyclopædia Universalis **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |